ይኹን'ምበር፡ ብፍላይ ዓንዲ ሑቐ ቑጠብአን ኢንዳስትሪ ቱሪዝም ዝኾና ሃገራት፡ ብምኽንያት እዚ ቫይረስ ንዝተዳኸመ ቑጠባ ንምሕጋዝን ነቲ ጽላት ንምንቕቓሕን በረራ ዝጅምራ ሃገራት ኣለዋ። ካሜሩን፣ ኢኳቶሪያል ጊኒ፣ ታንዛኒያ፣ ግብጺ፣ ደቡብ ሱዳንን ዛምቢያን፡ ድሮ ዓለምለኻዊ በረራታት ጀሚረን ኣለዋ። 15 ኣባል ሃገራት ዘለዎ ማሕበረሰብ ቑጠባ ሃገራት ምዕራብ ኣፍሪቃ [ኢኮዋስ] እውን፡ ካብ 21 ሓምለ 2020 ጀሚሩ ዓለምለኻዊ በረራታት ንምትእንጋድ ክሊ ኣየር እተን ሃገራት ክኸፍት ትጽቢት ይግበር። ኬኒያን ሩዋንዳን ድማ 1 ነሓሰ 2020 በረራ ክጅምራ እየን። ሃገራት ዶባተን ንምኽፋት ክውስና እንከለዋ፡ ዘለወን ዓቕሚ ስርዓት ጥዕናን መረዳእታን ኣብ ግምት ከእትዋ ኣለወን ይብል ትካል ጥዕና ዓለም። ምንጪ ስእሊ, Getty Images ኣብ ኣፍሪቃ ክንደይ ዝኣክል መርመራ ኮቪድ-19 ተኻይዱ?
